Tukulanas
Tukulanas (rus. Тукулан, Тукулаан) – upė Rusijoje, Jakutijoje (Tompo ulusas ir Ust Aldano ulusas); Aldano dešinysis intakas. Prasideda Verchojansko kalnagūbryje, teka į pietus, pietvakarius. Įteka į Aldaną 148 km nuo jo žiočių, į šiaurės vakarus nuo Kylajo. Didžiausias intakas – Tuora Tukulanas (dešinysis). Upė būna užšalusi nuo spalio iki gegužės. Tukulano baseine yra ~200 ežerų.